Mestská časť Bratislava – Nové Mesto

Materiál na rokovanie
Miestneho zastupiteľstva
dňa: 17.04.2012

Návrh 

uznesenia k prenájmom pozemkov zastavaných stavbami garáží vo vlastníctve tretích osôb  

Predkladá:						       Materiál obsahuje:
Ing. Ľudovít Kollárik					       1. Návrh uznesenia
prednosta MÚ	BA-NM				       2. Dôvodovú správu

 

	       

Spracovateľ:						       Stanovisko právnej skupiny:
Mgr. Jana Biharyová	- nie je potrebné
poverená vedením
oddelenia podnikateľského,
právneho a správy majetku				  

Na rokovanie prizvať:
spracovateľa

					
Apríl 2012

Návrh uznesenia

Miestne zastupiteľstvo

s ch v a ľ u j e 

uznesenie o prenájme pozemkov zastavaných stavbami garáži vo vlastníctve tretích osôb           v  k.ú. Nové Mesto lokalita Bartoškova, Budyšínska, Šancová, Varšavská, Tetmayerova, Za kasárňou, Pluhová, Halašova, Riazanská, Robotnícka, Sreznievskeho, Gavlovičova, Semianova a  v  k.ú. Vinohrady lokalita Opavská, Hlavná, Sudová, Jelšová, Ambrova, Vidlicová, Gvothova  za cenu v súlade s Uznesením č. 8/14 v súlade s ustanovením § 9a         ods. 9 písm. c) zákona č. 138/1991 Zb. o majetku obcí v znení neskorších predpisov ako prípady hodné osobitného zreteľa 

-	s pripomienkami
-	bez pripomienok

DÔVODOVÁ SPRÁVA

Z dôvodu operatívneho uzatvárania nájomných zmlúv pri nakladaní s vlastným majetkom ako aj s majetkom zvereným do správy mestskej správy (ďalej len „majetok mestskej časti“), predkladáme materiál, ktorý si kladie za cieľ efektívne pristupovať k zmene vlastníka stavby  garáže na pozemku v správe, resp. vo vlastníctve mestskej časti.

V súčasnej dobe mestská časť aktívne spravuje 504 pozemkov, na ktorých sa nachádzajú stavby garáži vo vlastníctve tak fyzických ako aj právnických osôb. Tieto pozemky sa nachádzajú v rôznych lokalitách, v oboch katastrálnych územiach tvoriacich územný obvod mestskej časti. Ku všetkým pozemkom sú uzavreté platné nájomné zmluvy, pričom doba nájmu vzhľadom k využitiu pozemku je určená na dobu neurčitú. Pri zmene vlastníka stavby garáži je žiaduce bezodkladne pristúpiť k uzavretiu nájomnej zmluvy s novým vlastníkom stavby garáže. Nakoľko nie všetci vlastníci stavieb garáži v otázke zmeny vlastníctva pristupujú svedomite a často zmenu vlastníka nám vôbec neoznámia, mestská časť by mala vlastným šetrením túto skutočnosť podchytiť a novému vlastníkovi stavby garáže bezodkladne predložiť nájomnú zmluvu k pozemku pod stavbou garáže v jeho vlastníctve. V tejto súvislosti je preto otázka včasnosti veľmi dôležitá. 

Výška nájomného bola miestny zastupiteľstvom schválená v sume 3,- € / 1 m2 / rok, a to Uznesením č. 8/14 zo dňa 13.12.2011. 

V súlade s ustanovením § 9a ods. 9 písm. c) zákonom č. 138/1991 Zb. o majetku obcí v znení neskorších predpisov (ďalej len „zákon č. 138/1991 Zb.“) obec môže prenechať majetok do nájmu za také nájomné, za aké sa v tom čase a na tom mieste obvykle prenechávajú, na dohodnutý účel rovnaké alebo porovnateľné nehnuteľnosti, okrem prípadov nájmu majetku obce z dôvodu hodného osobitného zreteľa, o ktorých obecné zastupiteľstvo rozhodne trojpätinovou väčšinou všetkých poslancov, pričom osobitný zreteľ musí byť zdôvodnený; zámer prenajať majetok týmto spôsobom je obec povinná zverejniť najmenej 15 dní pred schvaľovaním nájmu obecným zastupiteľstvom na svojej úradnej tabuli a na svojej internetovej stránke, ak ju má obec zriadenú, pričom tento zámer musí byť zverejnený počas celej tejto doby.